b'\n_START_ARTICLE_\nSusikaslammi\n_START_SECTION_\nNimitykset\n_START_PARAGRAPH_\nKalmbergin kartastossa vuodelta 1855\xe2\x88\x921856 sen nimi kirjoitettiin "Susikas j\xc3\xa4rvi"  ja Senaatin kartastossa vuodelta 1884  "Susikanlampi". J\xc3\xa4rven ja Susikkaan kyl\xc3\xa4n nimet liittyv\xc3\xa4t toisiinsa.\n_START_SECTION_\nHistoria\n_START_PARAGRAPH_\nSusikaslammin ymp\xc3\xa4rist\xc3\xb6ss\xc3\xa4 olevia kivi- ja pronssikautisista asuinpaikoista on p\xc3\xa4\xc3\xa4telty, ett\xc3\xa4 Pehkij\xc3\xa4rven ranta on laskenut aikojen saatossa alemmaksi. Susikaslammin rannoista tunnetaan vain se, joka edelsi lammen omaa j\xc3\xa4rvenlaskua._NEWLINE_Susikaslammen j\xc3\xa4rvenlaskun historia tunnetaan heikosti. Sopimushetke\xc3\xa4 tai itse laskun tapahtumavuosia ei tiedet\xc3\xa4. Ensimm\xc3\xa4isen j\xc3\xa4rvenlaskun paljastamat maatumat jaettiin vuonna 1836 pidetyss\xc3\xa4 katselmuksessa. Koska jako toimitettiin samaan aikaan Pehkij\xc3\xa4rven jaon kanssa, on mahdollista, ett\xc3\xa4 molemmat j\xc3\xa4rvenlaskut suoritettiin samanaikaisesti._NEWLINE_Vuoden 1884 Senaatin kartastossa on ilmoitettu j\xc3\xa4rvien joidenkin korkeuksia. Susikaslammin pinnankorkeus oli 50,7 saschenia ja Pehkij\xc3\xa4rven 50,3 saschenia. Korkeusero 0,4 saschenia vastaa 0,9 metri\xc3\xa4. Susikaslammen olisi voinut kuivattaa, mik\xc3\xa4li korkeuserot olisivat olleet suuremmat._NEWLINE_J\xc3\xa4rve\xc3\xa4 on laskettu t\xc3\xa4m\xc3\xa4n j\xc3\xa4lkeen useassa vaiheessa. Viimeiset j\xc3\xa4rvenlaskut tapahtuivat 1930- ja 1940-luvuilla.\n_START_SECTION_\nLuonnontila\n_START_PARAGRAPH_\nNyky\xc3\xa4\xc3\xa4n Susikaslammin pinta-ala on 54 hehtaaria ja se luokitellaan suomaaksi. Suo on kokonaan avosuota, jossa on paikoin pensaikkoa ja paikoin luhtanevaa. Suon muodostaa 0,3 metri\xc3\xa4 paksu turvekerrostuma, joka makaa 2,6\xe2\x88\x922,8 metri\xc3\xa4 paksun liejukerrostuman p\xc3\xa4\xc3\xa4ll\xc3\xa4. Alinna on savikerros. Turvekerrostuma syntyi heti j\xc3\xa4rvenlaskujen j\xc3\xa4lkeen alueille, jotka j\xc3\xa4iv\xc3\xa4t ajoittain kuiville. Lammen turvekerrokset eiv\xc3\xa4t kiinnosta turvetuotantoa, mutta alueella on arvoa lintukosteikkona.'